section_heading: Klupska karijera
paragraph_text: Nogometnu karijeru započeo 1964. godine u mlađim kategorijama Varteksa, za čiju je prvu momčad potom odigrao 109 prvenstvenih utakmica. Otišao nakratko u zagrebački Dinamo (1974. – 75.), u sezoni kad je Varteks, zbog reorganizacije ondašnje Druge savezne lige igrao u nižem rangu natjecanja. U sezoni 1975./76. ponovno je nastupao za Varteks, koji se vratio u Drugu ligu, a potom je igrao za Zagreb (1976. – 83. i 1988.), te splitski Hajduk (1983.–84.; 59 nastupa, osvojio kup 1984.), Sturm iz Graza (1984. – 86.), te nižerazredni austrijski Wildon (1989.), gdje je bio igrač i tajnik.